stanford-oval/wikipedia huggingface dataset:
Dexter
Juoni > Tuotantokaudet > Seitsemäs tuotantokausi (2012)

Jaksot
(Are You...?)
(Sunshine and Frosty Swirl)
(Buck the System)
(Run)
(Swim Deep)
(Do the Wrong Thing)
(Chemistry)
(Argentina)
(Helter Skelter)
(The Dark... Whatever)
(Do You See What I See?)
(Surprise, Motherfucker)
Debra näkee Dexterin tappavan Travis Marshallin ja on järkyttynyt. Hän kuitenkin auttaa Dexteriä peittämään murhan sytyttämällä kirkon tuleen ja lavastamalla Marshallin kuoleman itsemurhaksi. Debra alkaa epäillä Dexteriä ja etsii hänen asunnostaan vihjeitä. Hän löytää verinäytteet ja Dexterin veitset, jolloin Dexter paljastaa olevansa sarjamurhaaja. Ajatellen voivansa lopettaa Dexterin murhaamisen, Debra alkaa vahtia häntä ja vaatii Dexterin muuttamaan luokseen. Debra ei hyväksy Dexterin käsitystä rikollisten tuomiosta, mutta kuitenkin ymmärtää sitä. Samalla LaGuerta löytää kirkosta verinäytteen, jonka Dexter oli vahingossa jättänyt tapettuaan Marshallin, joka on samanlainen kuin mitä Bay Harborin teurastaja käytti vuosia aiemmin. Hän alkaa pitää Marshallia teurastajan uhrina ja alkaa tutkia uudelleen teurastajan tapausta. Toisaalla ukrainalaisen mafian jäsen tappaa paikalle sattuneen Mike Andersonin, jolloin Dexter etsii hänet käsiinsä. Sen seuraksena mafian päähahmo Sirko alkaa jahdata Dexteriä. Dexter johdattaa Sirkon ansaan ja Sirko vangitaan. Mafia pyörittää myös strippiklubia jossa Quinnin tyttöystävä Nadia työskentelee. Suojellakseen Nadiaa, Quinn tekee sopimuksen mafian kanssa ja hävittää todisteet Sirkon rikosta vastaan jolloin tämä vapautuu.
Samalla Miamin poliisi tutkii Wayne Randallin yli kymmenen vuotta sitten tekemiä murhia. Waynen silloinen tyttöystävä Hannah McKay auttaa poliisia ruumiiden löytämisessä. Dexterin tutkiessa yhtä ruumiista, hän huomaa ettei Wayne ole voinut tappaa tätä, sillä tappaja on ollut paljon pienempi. Niinpä tappajaksi paljastuu Hannah, joka kuitenkin kiehtoo Dexteriä joten hän ei paljasta seikkaa muille. Dexter saa selville, että Hannah on tappanut muun muassa oman aviomiehensä. Hän päättää tappaa Hannahin, muttei kuitenkaan pysty siihen. Hän huomaa olevansa ihastunut Hannahiin ja aloittaa suhteen tämän kanssa. Debra on kuitenkin myös perillä Hannahin syyllisyydestä ja haluaa Dexterin tappavan hänet. Kun Hannah myrkyttää Debran niin että tämä joutuu sairaalaan, Dexter päättää pidätyttää Hannahin. Hannah kuitenkin juonii itsensä pois viranomaisten kynsistä. LaGuerta pitää Dexteriä Bay Harborin teurastajana eikä aio perääntyä tutkimuksestaan. Kun LaGuerta vaarantaa myös Debran tulevaisuuden, Dexter ei näe muuta vaihtoehtoa kuin tappaa LaGuerta. Hän tappaa viimeisen äitinsä murhan takana olevan miehen, Hector Estradan, sataman kontissa ja houkuttelee LaGuertan paikalle. Dexter on aikessa lavastaa LaGuertan tappajaksi Estradan ja ampuu häntä tämän aseella. Debra kuulee laukauksen ja saapuu konttiin. LaGuerta usuttaa Debraa ampumaan Dexterin ja Dexter laskee veitsensä. Itkien Debra ampuukin LaGuertan. Lopuksi Dexter ja Debra kävelevät rannalla muiden juhliessa uutta vuotta, ja Dexter miettii onko tämä uusi alku vai lopun alkua.
Juoni > Tuotantokaudet > Kahdeksas tuotantokausi (2013)

Jaksot
(A Beautiful Day)
(Every Silver Lining...)
(What's Eating Dexter Morgan?)
(Scar Tissue)
(This Little Piggy)
(A Little Reflection)
(Dress Code)
(Are We There Yet?)
(Make Your Own Kind of Music)
(Goodbye Miami)
(Monkey in a Box)
(Remember the Monsters?)
Kahdeksannella tuotantokaudella Dexter asuu asunnossaan Harrisonin kanssa. Hänen elämänsä on palautunut raiteilleen ja hän on saanut uusia ystäviä ja aloittanut harrastuksensa uudelleen. Miamiin ilmestyy uusi sarjamurhaaja Aivokirurgi, joka poistaa osia uhriensa aivoista. Kauden aikana Dexter tapaa psykiatri Evelyn Vogelin, joka on ollut osana kehittämässä "Harryn sääntöjä" huomattuaan tämän murhanhimoiset taipumukset. Dexter tapaa Hannahin jälleen ja he suunnittelevat tulevaisuutta Argentiinassa Dexterin työn päättämisen kustannuksella. Dexter saa lopulta selville Aivokirurgin olevan Vogelin psykopaattinen poika Oliver Saxon. Ennen lähtöä Dexterin pitää kuitenkin tappaa Saxon ja hänelle tulee kiire sillä hänen pitäisi suorittaa tappo ennen Floridaan tulevaa hurrikaania, jotta matkustaminen onnistuisi. Dexter ottaa Saxonin kiinni mutta tajuaa ettei hänellä enää ole murhanhimoisia halujaan ja kutsuu Debran pidättämään tämän, joka kuitenkin epäonnistuu ja loukkaantuu. Debra kuolee vammoihinsa sairaalassa, josta Dexter hakee hänet ja upottaa mereen. Dexter tajuaa, että kaikkialla missä hän on, hänen lähimmäisensä kärsivät. Niinpä hän päättää kadota ikuisiksi ajoiksi ja suojella Harrisonia ja Hannahia itseltään, eikä palaa heidän luokseen vaan lavastaa kuolemansa hurrikaanissa. Kausi loppuu siihen, kun Dexter tekee töitä metsurina erämaassa, missä kukaan ei tunne häntä.
Juoni > Tuotantokaudet > Dexter: New Blood (2021)

Jaksot
(Cold Snap)
(Storm of Fuck)
(Smoke Signals)
(H Is for Hero)
(Runaway)
(Too Many Tuna Sandwiches)
(Skin of Her Teeth)
(Unfair Game)
(The Family Business)
(Sins of the Father)
New Blood on kymmenjaksoinen sarja, jonka tarina sijoittuu noin kymmenen vuotta kahdeksannen tuotantokauden jälkeiseen aikaan. Dexter Morgan, joka käyttää valenimeä Jim Lindsay, on muuttanut kuvitteelliseen Iron Lake -pikkukaupunkiin Yhdysvaltain koillisosassa. Pääosaa näyttelee edelleen Michael C. Hall.
Tällä kaudella Dexter alkaa jäljittää uutta sarjamurhaajaa, joka tappaa nuoria naisia.
Juoni > Tuotantokaudet > Dexter: Resurrection (2025)

Dexter: Resurrection jatkaa suoraan New Bloodin tarinaa.
Juoni > DVD-julkaisut

| Kausi | Julkaisu (R2) | Jaksoja | Lisämateriaali |
| --- | --- | --- | --- |
| 1 | 19. toukokuuta 2008 | 12 |  2 kommenttiraitaa  Koosteet "The Academy of Blood: A Killer Course!", "Witnessed in Blood: A True Murder Investigation" ja "N Technology"  2 Brotherhood-sarjan jaksoa |
| 2 | 30. maaliskuuta 2009 | 12 |  Kooste "Via E-Bridge Technology"  2 Brotherhood-sarjan jaksoa (toinen kausi)  2 Tudors-sarjan jaksoa (toinen kausi)  2 Californication-sarjan jaksoa |
| 3 | 16. elokuuta 2010 | 12 |  Näyttelijöiden haastatteluja  Koosteet "Victims Match", "Inside the Writers Room", "Bringing Miami to LA" ja "Miami's Finest"  Kuvagalleria |
| 4 | 2012 | 12 |  Dexter: A sitdown With Michael C. Hall and John Lithgow  Blood, Guts and Blood Parts: The Blood  Blood, Guts and Blood Parts: The Props  jaksojen selostus |
| 5 | – |  |  |
Juoni > Videopeli

Sarjan ensimmäisen kauden tapahtumiin perustuva videopeli iPhonelle julkaistiin 13. syyskuuta 2009. Sarjan näyttelijät ovat antaneet äänensä hahmoille.
Juoni > Soundtrack

Dexter: Music from the Showtime Original Series -niminen soundtrack julkaistiin 28. elokuuta 2007. Soundtrackin julkaisi Showtime. Dexterin tunnusmusiikin kirjoitti Rolfe Kent ja toteutti amerikkalainen säveltäjä Daniel Licht.
Aiheesta muualla

Wikimedia Commonsissa on kuvia tai muita tiedostoja aiheesta .
Dexterin virallinen sivusto (englanniksi)
Conor Hazard

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Conor William Hazard
Syntymäaika: 5. maaliskuuta 1998 (ikä 26)
Syntymäpaikka: Downpatrick, Pohjois-Irlanti
Pelipaikka: maalivahti
Pituus: 198 cm
Seura
Seura: Plymouth Argyle
Pelinumero: 21
Junioriseurat
–2014: Cliftonville FC
2014–2017: Celtic
Seurat
| Vuodet | Seura | O | (M) |
| 2017–2023 | Celtic | 5 | (0) |
| 2018 | → Falkirk (laina) | 11 | (0) |
| 2019 | → Partick Thistle (laina) | 11 | (0) |
| 2019 | → Dundee (laina) | 5 | (0) |
| 2020 | → Dundee (laina) | 6 | (0) |
| 2022 | → HJK (laina) | 24 | (0) |
| 2023– | Plymouth Argyle | 2 | (0) |
Maajoukkue
| 2013 | Pohjois-Irlanti U16 | 5 | (0) |
| 2014 | Pohjois-Irlanti U17 | 3 | (0) |
| 2015–2016 | Pohjois-Irlanti U19 | 3 | (0) |
| 2018–2020 | Pohjois-Irlanti U21 | 12 | (0) |
| 2018– | Pohjois-Irlanti | 3 | (0) |
 Seurajoukkueuran tilastot kattavat vain kansalliset sarjat, päivitetty 15. elokuuta 2023.  Maajoukkueuran tilastot päivitetty 28. marraskuuta 2022.
Conor William Hazard (s. 5. maaliskuuta 1998 Downpatrick) on pohjoisirlantilainen jalkapalloilija, pelipaikaltaan maalivahti. Hän edustaa Englannin mestaruussarjassa pelaavaa Plymouth Argylea.
Seurajoukkueura

Nuorena Hazard harrasti perinteisen jalkapallon lisäksi gaelilaista jalkapalloa. Jalkapallon parissa Hazard edusti junioritasolla pohjoisirlantilaisseura Cliftonvilleä ennen siirtoaan Skotlantiin ja Celticiin vuonna 2015. Kesällä 2017 Hazard pääsi pelaamaan Celticin edustusjoukkueessa harjoituskaudella, ja hänet nostettiinkin edustusjoukkueen vahvuuteen kaudeksi 2017–2018.
Tammikuussa 2018 Hazard siirtyi Skotlannin mestaruussarjassa pelaavaan Falkirkiin loppukauden mittaisella lainasopimuksella. Kevätkaudella hän sai tililleen 11 ottelua Falkirkin maalilla.
Tammikuussa 2019 Hazard siirtyi jälleen lainasopimuksella Skotlannin mestaruussarjaan, tällä kertaa Partick Thistlen riveihin, jossa hän pääsi Falkirk-pestin tavoin pelaamaan 11 ottelussa.
Lokakuussa 2019 Hazard siirtyi lainalle Dundeen riveihin Skotlannin mestaruussarjaan, kun joukkueen ykkösmaalivahti Jack Hamilton joutui sivuun. Noin kuukautta ja viittä pelattua ottelua myöhemmin Hazard palasi Celticiin Hamiltonin palattua joukkueen vahvuuteen. Tammikuussa 2020 Dundee kuitenkin lainasi Hazardin takaisin loppukaudeksi 2019–2020. Lopulta Hazard pelasi Dundeen maalilla yhteensä 11 ottelua, ennen kuin kausi keskeytettiin huhtikuussa 2020 koronaviruspandemian vuoksi.
Kausi 2020–2021 oli Hazardin ensimmäinen kokonainen kausi Celticin edustusjoukkueessa. Hazard teki debyyttinsä Celticin maalilla joulukuussa 2020 Eurooppa-liigan lohkovaiheen päätöskierroksella Lilleä vastaan. Vain kolmea päivää myöhemmin Hazard sai tililleen ensimmäisen ottelunsa Skotlannin Valioliigassa, kun hän piti nollapelin Celticin voittaessa Kilmarnockin. Hazard oli sankari myös kolmannessa esiintymisessään Celticin maalilla, koronaviruspandemian vuoksi siirretyssä kauden 2019–2020 Skotlannin cupin finaalissa, kun hän torjui rangaistuspotkukilpailussa kaksi Heartsin rangaistuspotkua Celticin voittaessa jo neljännen peräkkäisen cup-mestaruutensa. Yhteensä hän teki kaudella 2020–2021 viisi esiintymistä Celticin maalilla Skotlannin Valioliigassa.
Kaudella 2021–2022 kilpailu Celticin maalilla kiristyi, kun entinen Englannin maajoukkuemaalivahti Joe Hart siirtyi Celticiin. Näin ollen Hazard putosi vasta neljänneksi vaihtoehdoksi, kun niin Hart, Scott Bain, kuin myös toinen nuori, Tobi Oluwayemi, nousivat järjestyksessä hänen edelleen. Syksyn 2021 Hazard kuitenkin vietti Celticissä, mutta ei onnistunut saamaan tililleen yhtäkään ottelua.
Tammikuussa 2022 Hazard siirtyi kauden 2022 kattavalla lainasopimuksella Veikkausliigan hallitsevan mestarin, HJK:n, riveihin. Ensimmäistä kertaa Hazard oli HJK:n maalilla Liigacupin ottelussa FC Interiä vastaan, ja Veikkausliigassa hän debytoi toisella kierroksella vierasvoitossa SJK:sta. Lopulta Hazard pelasi 21 ottelua Veikkausliigaa HJK:n maalilla, onnistuen pitämään yhteensä kymmenen nollapeliä. Myös Eurooppa-liigassa Hazard torjui kaikissa kuudessa lohkovaiheen ottelussa HJK:n maalilla. Lainapesti oli Hazardilta onnistunut, kun HJK voitti kolmannen peräkkäisen Veikkausliigan mestaruutensa ja Hazard valittiin myös HJK-kannattajien vuoden pelaajaksi.
Kesällä 2023 Hazard siirtyi kolmivuotisella sopimuksella Englannin mestaruussarjan Plymouth Argyleen.
Maajoukkueura

Hazard on edustanut nuorten tasolla Pohjois-Irlannin alle 16-, alle 17-, alle 19- ja alle 21-vuotiaiden maajoukkueita. Debyyttinsä Pohjois-Irlannin A-maajoukkueessa Hazard teki kesäkuussa 2018 ystävyysottelussa Costa Ricaa vastaan.
Paukaneva

Paukaneva on neva Seinäjoella, Nurmon keskustasta länteen. Se rajoittuu lounaassa Alajoen peltoaukeaan ja lännessä Seinäjoen suuosan oikaisu-uomaan. Nevan pohjoisosaa halkoo tie, niin sanottu Kiikun suora. Paukanevan kaakkoisreunalla kulkee Pohjanmaan rata. Alueella sijaitsee näkötorni ja vuonna 2000 valmistunut pitkospuureitti, joka toimii luontoretkeilyreittinä.
Nevan lajisto

Paukanevan kasvillisuus on suon tyypille ominaisesti karua: rahka- ja lyhytkortista nevaa sekä keidasrämettä ja isovarpuista rämettä. Nevan linnusto on sangen runsasta. Paukanevalla pesii muun muassa iso- ja pikkukuoveja sekä monia lokkilajeja. Muuttoaikana neva toimii levähdyspaikkana joutsenille ja hanhille.
Historiaa

Paukanevan ympäristön peltoaukeat, kuten Pajuneva ja koko lounaispuolen Alajokilakeus, on saatu viljelyskäyttöön kydöttämällä eli polttamalla nevoja jo 1700-luvulla. 1860-luvun nälkävuosien seurauksena koko Paukaneva pyrittiin saamaan viljeltäväksi. Kruunu avusti nevan ojittamisessa, mutta työ osoittautui mahdottomaksi suon märkyyden takia. Alueella on harjoitettu 1700- ja 1800-luvuilla myös tervanpolttoa.
1700-luvun alussa Paukanevalle rakennettiin pitkospuureitti samassa yhteydessä Nurmon saarnashuoneen kanssa. Pitkospuita pitkin seinäjokelaiset, joilla ei ollut omaa kirkkoa, pääsivät Nurmoon. Pitkospuut tuhoutuivat vuonna 1752 suuressa metsäpalossa.
Sisällissodan aikana 1918 niin sanotuissa Paukanevan teloituksissa suon laidalla ammuttiin ainakin 27 vangittua punakaartilaista. Teloitetut haudattiin nevaan, josta 20 vainajan ruumiit kaivettiin ylös vielä saman vuoden aikana. Osa teloitetuista lepäsi suohaudassaan aina vuoteen 1944, minkä jälkeen heidät siirrettiin Nurmon hautausmaalle. Paikalle on myöhemmin pystytetty muistomerkki.
Paukanevalle on EU:n avustuksella rakennettu pitkospuut, laavu sekä lintutorni.
Aiheesta muualla

Paukanevan pitkospuureitti kartalla Nurmon kunnan sivuilla
Taguig

| Taguig |
| --- | --- |
 Taguigia
 Taguigin sijoittuminen Metro Manilan kartalla
Valtio:  Filippiinit
Hallintoalue:  Pääkaupunkialue
Pinta-ala:  
 – Kokonaispinta-ala:  45,2 km²
Korkeus:  16 m
Väkiluku (2010):  644 473
 – Väestötiheys:  14 258 as./km²
 
 www.taguig.gov.ph 
Infobox OKVirheellinen NIMI-arvo: 
Taguig on yksi Filippiinien pääkaupunkialueen Metro Manilan muodostavista kaupungeista. Kaupungin pinta-ala on 45,21 km², väkiluku on 644 473 asukasta (2010) ja väestötiheys 14 258 as/km².lähde? Kaupunki on jaettu 28 alueeseen (Barangay). Kaupunki on merkittävä koulutuskeskus.
Barangay

| --- | --- |
 Bagong Tanyag  Bagumbayan  Bambang  Calzada  Central Bicutan  Central Signal  Fort Bonifacio  Hagonoy  Ibayo-Tipas  Katuparan  Ligid-Tipas  Lower Bicutan  Maharlika Village  Napindan :  New Lower Bicutan  North Daang Hari  North Signal  Palingon  Pinagsama  San Miguel  Santa Ana  South Daang Hari  South Signal  Tuktukan  Upper Bicutan  Ususan  Wawa  Western Bicutan
Aiheesta muualla

Kuvia tai muita tiedostoja aiheesta Taguig Wikimedia Commonsissa
Official Website of Taguig City
Tampereen Kotkat

| Tampereen Kotkat> Perustiedot |
| --- | --- |
Tyyppi:: poikalippukunta
Perustettu:: 1. kesäkuuta 1920
Jäsenmäärä:: 201 henkilöä
Lyhenne:: TaKo
Sisarlippukunta:: Tampereen Lokit
Lehti:: Kiljukotka
Toiminta-alue
Toiminta-alue:: Tampere
Kotikunta:: Tampere
Alue:: Länsipiiri
Aluejärjestö:: Tampereen Partiolaiset
Partiopiiri:: Hämeen Partiopiiri
Ryhmittymä:: Suomen NMKY:n partiojaos
Taustayhteisö:: NMKY
Toimipaikat
Kolo:: Pamaus, Hämeenpuisto 14
Kämppä:: Tervatieva
Veneet:: Myrskykotka ja Lempi
Tampereen Kotkat on vuonna 1920 perustettu poikalippukunta. Lippukunta on aktiivinen ympäri vuoden. Muun muassa talvi- ja kesäleiri, pääsiäis- ja syysvaellus sekä kilpailut täyttävät lippukunnan toimintasuunnitelman. Myös vartioiden ja sudenpentuosaston retkille varataan omat viikonloput. Osallistuminen piirin ja keskusjärjestön toimintaan on aktiivista. Karriääripartiolaisten määrä lippukunnassa on kohtuullisen suuri. Lippukunnan edustajia on yleensä niin alue-, piiri- kuin keskusjärjestönkin organisaatioissa. Meripartiotoimintaa lippukunnassa on ollut vuodesta 1922, jolloin lippukuntaan perustettiin laivue. Lippukunnan piiristä on syntynyt myös Partiolippukunta Tampereen Kotkien puhallinorkesteri sekä Weteraanisoittajat. Lippukunta on osa Tampereen NMKY:tä.
Kilpaileminen

Kotkilla on kisalippukunnan maine. Tampereen Kotkat on Hämeen Partiolaisten yleismestaruuden perinteinen voittaja. Lisäksi Kotkat on voittanut partiotaitojen SM-kilpailuja enemmän kuin mikään muu lippukunta, vuosina 1945-1994 yhteensä 30 mestaruutta. Tilasto mestaruuksista Suomen partiotaitokilpailuissa menestynein lippukunta jatkaa voittokulkuaan laadukkaan partiotoiminnan ja kisailemisen perinteen voimin. Perinteestä kertoo mm. se, että Kotkien piiristä on lähtöisin muutamia legendaarisia, edelleen järjestettäviä pt-kilpailuja. Lippukunnan perustajan mukaan nimetyn Leon Lenkin järjestämisvuoro on lippukunnalla viiden vuoden välein. Pottukisa järjestetään, jos se käydään voittamassa. Lippukunnalla on myös vuosittain oma PT-kisa Kohme ja polkupyörä-pt Yöralli.
Lippukunnanjohtajat

| --- | --- |
1920–1947: Leo R. Böök
1948–1958: Väinö Arjanne
1959–1973: Erkki Louhivaara
1973–1978: Olavi J. Koivisto
1979–1986: Pertti Arjanne
1987–1993: Jarkko Mäkinen
1994–1998: Ville Vuorisalmi
1999–2004: Kalle Martikainen
2005–2013: Erkka Rinne
2014–2018: Timo Nurmilo
2019–2021: Ville Käkönen
2022–: Joel Kujala
Vaaksiaishämähäkit

| Vaaksiaishämähäkit |
| --- | --- |
 Vaaksiaishämähäkki (Pholcus phalangioides)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Araneomorphae
Yläheimo::  Pholcoidea
Heimo::  Vaaksiaishämähäkit Pholcidae  C. L. Koch, 1850

Katso myös
   Vaaksiaishämähäkit Wikispeciesissä   Vaaksiaishämähäkit Commonsissa 
Infobox OKNimi-testi OK: 
Vaaksiaishämähäkit (Pholcidae) ovat hämähäkkien heimo.
Vaaleat, paljon muuta vartaloa pidemmät jalat tekevät näistä hämähäkeistä hontelon näköisiä. Ne ovat väritykseltään harmaita, vihreitä tai ruskeita. Vaaksiashämähäkeillä on kaksi kolmen silmän ryhmää, joiden välissä on yksi silmäpari. Muutamat luolissa elävät lajit ovat kuitenkin täysin sokeita. Vaaksiashämähäkit ovat 3–14 mm:n pituisia. Niiden raajojen nilkkaosa on taipuisa ja siinä on useita valeniveliä. Vaaksiashämähäkit rakentavat sotkuisia, epäsäännöllisiä verkkoja. Ne kietovat saaliinsa nopeasti seittiin ennen kuin purevat sitä. Vaaksiaishämähäkit puolustautuvat värisyttämällä verkkoaan nopeaan tahtiin, jolloin hämähäkkiä on vaikea havaita. Naaraat kantavat leukaraajoissaan seitillä kiinnitettyä 15–20 vaaleaa, punertavanharmaata munaa.
Aiheesta muualla

Encyclopedia of Life: Pholcidae (englanniksi)
ITIS: Pholcidae (englanniksi)
| --- | --- |
Taksonitunnisteet:  Wikidata: Q10995  Wikispecies: Pholcidae  ADW: Pholcidae  AFD: Pholcidae  BioLib: 443  BOLD: 24701  BugGuide: 9608  CoL: 625YQ  EoL: 194  EPPO: 1PHOLF  Fauna Europaea: 10642  Fauna Europaea (new): 659fcfb7-4273-4bfc-8fc1-773edfbfa94a  GBIF: 5638  iNaturalist: 47823  IRMNG: 100329  ITIS: 847751  NBN: NBNSYS0000160690  NCBI: 6930  NZOR: a5680512-2683-4bf2-be81-1e254afda67c  Open Tree of Life: 395536  Paleobiology Database: 257504  Plazi: 2CAC2DC2-1994-5936-0574-00C874F0BEAC  WoRMS: 994574  WSC: urn:lsid:nmbe.ch:spiderfam:0017
Janne Sarja

Janne Sarja (s. 1987) on suomalainen televisiokäsikirjoittaja ja kirjailija. Hän on käsikirjoittanut muun muassa ohjelmia Pitääkö olla huolissaan? ja Tämä on tämä, joista jälkimmäisen formaatti myös perustuu hänen ideaansa. Kirjoja häneltä on julkaistu kolme: koomisten tekstien kokoelma Läpimurtoteos vuonna 2020, romaani Rakkaudella, Jami vuonna 2023 ja Janne Katajan elämäkerta Loppuunmyyty – Janne Kataja vuonna 2025.
Televisioura

Koulutukseltaan Sarja on ekonomisti. Hän opiskeli kansantaloustiedettä Jyväskylän yliopiston kauppakorkeakoulussa, josta valmistui vuonna 2011. Hänet valittiin vuonna 2016 uuden Pitääkö olla huolissaan? -ohjelman käsikirjoitustiimiin, johon häntä ehdottivat ohjelman juontaja Jenni Pääskysaari ja panelisti Tuomas Kyrö. Hän jatkoi käsikirjoittajana lopulta seitsemän vuoden ajan ohjelman lopettamiseen asti. Muita ohjelmia, joita Sarja on ollut käsikirjoittamassa, ovat esimerkiksi Game Night, Kuutamolla, Stadi vs. Lande, Modernit miehet, Hengaillaan ja Sanansaattajat. Joitakin ohjelmia, kuten Vedetään hatusta ja Pöllötöllö, Sarja on käsikirjoittamisen lisäksi ohjannut. Hänen ensimmäinen oma sarjakonseptinsa oli Tämä on tämä, jonka formaatti perustuu hänen ideaansa.
Kirjailijana

Sarjan vuonna 2020 julkaistu esikoiskirja Läpimurtoteos on kokoelma lyhyitä, koomisia tekstejä. Hänen ensimmäinen romaaninsa Rakkaudella, Jami julkaistiin vuonna 2023. Tammikuussa 2025 julkaistiin Sarjan kirjoittama Janne Katajan elämäkerta Loppuunmyyty – Janne Kataja.
Kirjat

Läpimurtoteos.  Siltala, 2020.  ISBN 978-952-234-683-4
Rakkaudella, Jami.  Siltala, 2023.  ISBN 978-952-388-198-3
Loppuunmyyty – Janne Kataja.  Tammi, 2025.  ISBN 978-952-046-452-3
Keltavyöampikki

| Ampiaishämähäkki |
| --- | --- |
 Argiope bruennichi Varsovan lähellä.
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Lahko::  Hämähäkit Araneae
Heimo::  Ristihämähäkit Araneidae
Suku::  Tarhahämähäkit Argiope
Laji::  bruennichi
Kaksiosainen nimi
 Argiope bruennichi  (Scopoli, 1772) 
Alalajit 
 A. b. bruennichi  A. b. nigrofasciata 
Katso myös
   Keltavyöampikki Wikispeciesissä   Keltavyöampikki Commonsissa 
Keltavyöampikki eli ampiaishämähäkki (Argiope bruennichi) on ristihämähäkkien heimoon kuuluva suurikokoinen ja värikäs hämähäkkilaji, jota on 2000-luvun alusta tavattu myös Suomessa.
Ulkonäkö ja koko

Ampiaishämähäkkinaaraan takaruumis on yläpuolelta poikittaisten keltaisten, valkoisten ja mustien raitojen kirjoma, muistuttaen ampiaisten väritystä. Väritys lienee kehittynyt suojakeinoksi ampiaisia varovia saalistajia vastaan. Eturuumiin selkäpuoli sijaan on yksivärinen, yleensä vaalean hopeankiiltävä. Koirailla ei ole ruumiissaan tummia poikkivöitä. Ruumiin vatsapuolella on eturuumiissa yksi ja takaruumiissa kaksi pitkittäissuuntaista keltaista raitaa, ja toisinaan myös pieniä valkoisia täpliä. Jaloissa on vuorotellen tummia ja vaaleita juovia. Ampiaishämähäkkien väritys vaihtelee hieman alueittain, ja lisäksi nuoret yksilöt ja koiraat ovat vaaleampia kuin täysikasvuiset yksilöt ja naaraat.
Nuorina sukupuolet ovat lähes samannäköiset, mutta aikuisilla sukupuolten välinen kokoero on poikkeuksellisen suuri: naaras on yli kolme kertaa niin pitkä kuin koiras. Koiras jää alle kuuden millimetrin mittaiseksi, kun taas täysikasvuisen naaraan ruumis on 14–17 millimetriä pitkä ja sen jalkojen kärkiväli voi olla lähes kymmenen senttimetriä. Varsinkin munia kantavan naaraan takaruumis voi loppukesällä ja syksyllä olla huomattavan kookas. lähde?
Levinneisyys

Ampiaishämähäkkiä tavataan Euroopassa, Pohjois-Afrikassa ja osissa Aasiaa. Laji on viime vuosikymmeninä levinnyt monille uusille alueille varsinkin Euroopassa: aiemmin sitä tavattiin lähinnä Välimeren maissa, mutta nykyään sen levinneisyys ulottuu Viroon ja Pohjoismaihin asti. Tanskassa laji on jo melko yleinen koko maassa, ja Ruotsissakin se on levinnyt nopeasti vuonna 1989 tehdyn ensihavainnon jälkeen. Norjassa laji tavattiin ensimmäisen kerran vuonna 2004. Nopea leviäminen selittynee sillä, että pienet poikaset voivat liitää tuulen mukana jopa satoja kilometrejä. Vaikutusta arvellaan olevan myös kasvukauden pitenemisellä ja lämpösummien nousulla.
Levinneisyys > Havainnot Suomessa

Ampiaishämähäkistä on tehty Suomessa vain muutama havainto. Ensimmäinen varmistettu havainto tehtiin vuonna 2005 Vantaalla, mutta se saatiin määritetyksi vasta vuonna 2007. Kesällä 2009 Hirvensalmelta löydettiin samasta paikasta kaksi ampiaishämähäkkiä. Elokuussa 2010 yksi yksilö löydettiin Seinäjoen Huhtalasta, kaupungin keskustan tuntumasta. Tämä oli pohjoisin havainto lajista koko Euroopassa. Kesällä 2011 yksittäisiä ampiaishämähäkkejä havaittiin useilla paikkakunnilla, kuten Hankoniemellä ja Kangasalla. Ampiaishämähäkit ovat kulkeutuneet Suomeen todennäköisesti eteläisemmästä Europpasta, liitämällä seittirihman varassa ja ilmavirtausten mukana Suomenlahden yli. Kaikki Ruotsissa ja Suomessa havaitut ampiaishämähäkit ovat olleet naaraita. Lajin ei tiedetä vielä lisääntyneen Suomessa luonnonvaraisena. lähde?